CELEX: 62005FJ0084
Длъжностни лица
Срочно нает служител
Допустимост
Искане по смисъла на член 90, параграф 1 от Правилника
Принцип за защита на оправданите правни очаквания
Твърдение за наличие на обещание за назначаване

Длъжностни лица — Принципи — Защита на оправданите правни очаквания
Обстоятелството, че за да проучи възможността за включването на кандидат за длъжност като срочно нает служител в своя екип,
началникът на дадена служба е имал контакти с него и е изразил желание в тази насока, не създава у кандидата оправдано правно
очакване, че ще бъде назначен, при положение че от изхождащите от администрацията документи не личи каквото и да било обещание
за назначаване, а напротив, заинтересованото лице е било уведомено от други длъжностни лица, които са компетентни във връзка
с назначаването, че подобна възможност е несигурна.
(вж. точки 81—85)